**Hodnotenie reprezentačných trénerov**

|  |  |
| --- | --- |
| **Názov podujatia** | **WTT Contender, Doha 28.2-6.3.2021** |
| **Zhodnotenie celého turnaja, VT, KT ako celku, odporúčania** | Nový systém turnajov pod hlavičkou WTT nám neumožnil, aby sa zúčastnilo na tomto podujatí viac našich mužských reprezentantov. Je pravda, že štyria oslovení a nominovaní hráči tu odmietli štartovať, každý z iného dôvodu. Do obmedzeného počtu hráčov (96 miest) by sa zrejme nedostali, tak isto ako sa napokon nedostali naši mladí hráči – Zelinka, Klajber, Delinčák.Naše ženy sa vďaka malému záujmu hráčok zúčastnili v plnom počte – prihlásených (80) bolo o veľa menej ako bola kvóta (96).  |
| **Hodnotenie individuálnych výsledkov hráčov a súťaží** | **Kvalifikácia:****Ľubomír Pištej – Stojanov (ITA) 3:0**Podal sústredený výkon, kde si vážil každú loptu. Dobre umiestňoval podanie a výborne menil taktiku. **Ľubomír Pištej – Ishiy (BRA) 1:3**Prvý a druhý set bol Ľubo lepším hráčom. Škoda, že ten druhý set nevyhral. Potom však súper bol aktívnejší, pohyblivejší a v úderoch presnejší, možno aj šťastnejší. Ľubo musel ešte viac riskovať a to mu nevychádzalo.**Hlavná súťaž:****Wang Yang – Geraldo (POR) 0:W**Wang musel zostať v izolácii po jednom zmeškanom testovaní na Covid.Mimochodom mal aj zdravotné problémy (natiahnuté trieslo), takže je aj dobre, že nemohol nastúpiť, lebo sa veľmi tešil na tento zápas a strašne chcel po dlhej dobe hrať. Podľa trénera, by si asi viac poškodil a bolo dobre, že si nútene oddýchol.**Mix kvalifikácia****Wang,Kukuľková-Wang,Zhang Mo (CAN) 2:3**Dobrý výkon, dobrá spolupráca, určité zlepšenie tam bolo oproti minulosti. Škoda piateho setu, súperka však nepokazila jednu loptu. **Hlavná súťaž****Pištej,Balážová-Cifuentes,Arguelles (ARG) 3:1**Nepríjemný súper. Žena však zaostávala a aj od muža sme čakávali viac. Naši sa dobre dopĺňali a zvládli všetky rozhodujúce situácie.**Pištej,Balážová-Lebesson,Yuan (FRA) 0:3**Súper bol lepší. Už tretíkrát nás porazil. Síce sme využili takmer všetky príležitosti na bodovanie, tlak bol v každom momente veľký. Na konci setov ukázali svoju silu.**Štvorhry hlavná súťaž****Pištej,Karakašavič-Karlsson,Falck (SWE) 3:2** Super výsledok a čiastočne aj výkon. Striedali sa momenty, kto bol lepší. V piatom sete veľké vedenie 9:3 a nakoniec dráma 11:9. **Pištej,Karakaševič-**[**CHEN Chien-An**](https://results.ittf.com/ittf-web-results/)**,** [**CHUANG Chih-Yuan**](https://results.ittf.com/ittf-web-results/)**(TPE) 0:3**Druhý set bol šancový 9:11, no tretí bol úplne bez šance 0:11. Súper bol na inej výkonnostnej úrovni.**Balážová,Matelová-Diaz,Diaz (PUR) 3:0**Nevidel som. Karanténa. Skúsený výkon na centrálnom stole (oktagon)**Balážová,Matelová-**[**CHEN Szu-Yu**](https://results.ittf.com/ittf-web-results/)**,** [**CHENG Hsien-Tzu**](https://results.ittf.com/ittf-web-results/)**(TPE) 2:3**Vynikajúci výkon. V piatom sete ešte vedenie 6:5 a potom nič nevyšlo. Veľká škoda.  |
| **Hodnotenie správania, priestupky voči disciplíne, pocitové zistenia a upozornenia trénerov, resp. vedúceho výpravy**(ako sa hráč správa v kolektíve, vo štvorhrách, súťaži družstiev, v hale a aj mimo nej) | Celý turnaj sa uskutočnil za veľmi prísnych opatrení kvôli pandémii. Časté testovanie, všetci účastníci boli v takzvanej bubline a bolo treba dodržiavať odstupy, nosiť rúška na ústach a nose, a neustále si dezinfikovať ruky. Zdržiavať sme sa mohli iba na hotel-bus-hala Hotel a jeho zariadenie sme využívať nemohli, mali sme špeciálny zadný vchod a vyčlenené výťahy.Inými slovami – luxusné väzenie Organizátori spolu s WTT riešili svoje mnohé nedostatky za pochodu a snažili sa opraviť, čo sa dalo – zväčšia na druhý deň. V princípe však nefungovalo vôbec nič, tak ako sme boli zvyknutí na podujatiach ITTF v minulosti.  |

 **Vypracoval: Jaromír Truksa Dňa: 21.3.2021**